CPN ออกหุ้นกู้ 1 พันลบ. ดอกเบี้ย 3.8% ขายรายใหญ่
CPN ออกหุ้นกู้มูลค่า 1 พันลบ. อายุ 6 ปี 10 เดือน ดบ. 3.80% ขายผู้ลงทุนสถาบัน-รายใหญ่ จองซื้อ 28-29 พ.ค.นี้ ระดมทุนใช้ขยายกองทุน-เป็นเงินทุนหมุนเวียน และชำระคืนเงินกู้เดิม
29 พ.ค. 2558

บริษัท เซ็นทรัลพัฒนา จำกัด (มหาชน) หรือ CPN ระบุว่า บริษัทได้ยื่นแบบแสดงรายการข้อมูลการเสนอขายหุ้นกู้ของบริษัท มูลค่าไม่เกิน 1,000 ล้านบาท อายุ 6 ปี 10 เดือน 10 วัน ครบกำหนดไถ่ถอนวันที่ 12 ม.ค.65 อัตราดอกเบี้ยคงที่ร้อยละ 3.80 ต่อปี ตลอดอายุหุ้นกู้ ชำระดอกเบี้ยเพียงครั้งเดียวในวันครบกำหนดไถ่ถอนหุ้นกู้
ทั้งนี้ บริษัทเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดจองซื้อระหว่างวันที่ 28-29 พ.ค. 58 โดยผ่านธนาคารกสิกรไทย ซึ่งเป็นผู้จัดการการจัดจำหน่าย โดยบริษัทมีวัตถุประสงค์เพื่อใช้ขยายกองทุน และเป็นเงินทุนหมุนเวียน และ/หรือ ชำระคืนเงินกู้เดิม
สำหรับอันดับความน่าเชื่อถือของผู้ออกหุ้นกู้ “AA-” แนวโน้มอันเดับเครดิต Stable  โดยบริษัท ทริสเรทติ้ง จำกัด เมื่อวันที่ 12 พ.ค.58
 